Nafarroako Parlamentuko Mahaiak, 2017ko azaroaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroako Kutxa Fundazioak euskarari ematen dion erabilera dela-eta Nafarroako Gobernuak egiten duen balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko azaroaren 13an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Nafarroako Kutxa Fundazioaz eta bere web orrian nahiz bere jarduketa ezberdinetan euskarari ematen dion erabileraz, jakin nahi dut ea Nafarroako Gobernuak zer balorazio egiten duen.

Iruñean, 2017ko azaroaren 9an.

Foru parlamentaria: Maiorga Ramírez Erro